Listopad u projektu STEMBOOST: STEM radionice, mentoriranja i STEM Fest
I tijekom listopada nastavljaju se aktivnosti u sklopu projekta STEMBOOST, usmjerene na popularizaciju STEM područja među učenicima, razvoj praktičnih i digitalnih vještina te jačanje kompetencija osoba uključenih u provedbu STEM aktivnosti.
STEM radionice „Skriveni svijet STEM-a“
Tijekom listopada nastavlja se provedba 6. ciklusa radionica „Skriveni svijet STEM-a“, kroz koje srednjoškolci istražuju različita STEM područja kroz praktičan rad, eksperimente, istraživačke zadatke i druge interaktivne aktivnosti.
Radionice su usmjerene na iskustveno učenje, razvoj znatiželje, kritičkog i logičkog razmišljanja te povezivanje STEM sadržaja sa svakodnevnim životom.
Kroz aktivno sudjelovanje učenici imaju priliku samostalno istraživati, postavljati pitanja, rješavati probleme i razvijati vještine koje mogu primjenjivati i izvan same radionice.
Mentoriranja: Osnove programskog jezika Python i upoznavanje sa sintaksom kodiranja
Tijekom listopada provodit će se i mentoriranja povezana s prethodno održanom izobrazbom „Osnove programskog jezika Python i upoznavanje sa sintaksom kodiranja“.
Kroz mentorski proces sudionici će dodatno produbljivati stečena znanja, razvijati praktične vještine programiranja te dobivati podršku u razumijevanju i primjeni osnovnih elemenata programskog jezika Python.
Mentoriranja omogućuju povezivanje sadržaja obrađenih tijekom izobrazbe s konkretnom primjenom te pružaju prostor za pitanja, praktičan rad i razmjenu iskustava.
STEM Fest u sklopu Tjedna cjeloživotnog učenja
Novo izdanje STEM Festa održat će se 2. listopada 2026. godine od 14:00 do 16:00 sati u Sportskom učilištu PESG, Varšavska 17, Zagreb.
STEM Fest održava se u sklopu Tjedna cjeloživotnog učenja, a posjetitelje očekuju interaktivni sadržaji kroz koje će moći istraživati različita STEM područja, rješavati logičke i STEM izazove, istraživati mikroskopski svijet te upoznavati zanimljivosti povezane s optičkim iluzijama.
Sudjelovanje na STEM Festu je besplatno i otvoreno za sve zainteresirane.
📅 Više informacija o aktivnostima i kalendar događanja dostupni su na:
https://stemboost.eu/kalendar-aktivnosti/
Više informacija o projektu STEMBOOST dostupno je na:
🌐 https://stemboost.eu
www.esf.hr
Ovaj projekt sufinancira Ured za udruge Vlade Republike Hrvatske.
Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.
Stajališta izražena u ovoj publikaciji isključiva su odgovornost Instituta za promicanje ravnopravnosti, edukacije i sporta i ne odražavaju nužno stajalište Ureda za udruge Vlade Republike Hrvatske.
